Document ID: 31994D0325

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1994 για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Ταϊλάνδης (94/325/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/493/ΕΟΚ του Συμβουλίου της 22ας Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά αλιευτικών προϊόντων (1), και ιδίως το άρθρο 11 παράγραφος 1,
Εκτιμώντας:
ότι η αποστολή εμπειρογνώμονος της Επιτροπής μετέβη στην Ταϊλάνδη για να διαπιστώσει ότι τηρούνται οι όροι παραγωγής, αποθήκευσης και αποστολής των αλιευτικών προϊόντων με προορισμό την Κοινότητα-
ότι οι προδιαγραφές της νομοθεσίας της Ταϊλάνδης όσον αφορά την επιθεώρηση και τον υγειονομικό έλεγχο των αλιευτικών προϊόντων μπορούν να θεωρηθούν ως ισοδύναμες με εκείνες που καθορίζονται από την οδηγία 91/493/ΕΟΚ-
ότι αρμόδια αρχή στην Ταϊλάνδη, (Ministry of Agriculture, and Cooperatives, Department of Fisheries), καθώς και η υπηρεσία επιθεώρησης Fish Inspection and Quality Control Division είναι σε θέση να επαληθεύσουν με τρόπο αποτελεσματικό την εφαρμογή της ισχύουσας νομοθεσίας-
ότι οι λεπτομέρειες πιστοποίησης που αναφέρονται στο άρθρο 11 παράγραφος 4 στοιχείο α) της οδηγίας 91/493/ΕΟΚ περιέχουν και τον ορισμό ενός υποδείγματος πιστοποιητικού, τουλάχιστον τη γλώσσα στην οποία πρέπει να έχει συνταχθεί καθώς και την ειδικότητα του υπογράφοντος-
ότι πρέπει, σύμφωνα με το άρθρο 11 παράγραφος 4 στοιχείο β) της οδηγίας 91/493/ΕΟΚ, να τίθεται στις συσκευασίες των αλιευτικών προϊόντων, μια σήμανση που να περιλαμβάνει το όνομα της τρίτης χώρας και τον αριθμό εγκρίσεως της εγκαταστάσεως προέλευσης-
ότι, σύμφωνα με το άρθρο 11 παράγραφος 4 στοιχείο γ) της οδηγίας 91/493/ΕΟΚ, πρέπει να καταρτιστεί κατάλογος των εγκεκριμένων εγκαταστάσεων- ότι ο κατάλογος αυτός πρέπει να καταρτιστεί με βάση μια ανακοίνωση της αρμόδιας αρχής του Ministry of Agriculture, and Cooperatives, Department of Fisheries στην Επιτροπή- ότι εναπόκειται, στο Ministry of Agriculture, and Cooperatives, Department of Fisheries να διασφαλίσει την τήρηση των διατάξεων που προβλέπονται για το σκοπό αυτό στο άρθρο 11 παράγραφος 4 της οδηγίας 91/493/ΕΟΚ-
ότι το Ministry of Agriculture, and Cooperatives, Department of Fisheries παρέσχε επισήμως τις διαβεβαιώσεις για την τήρηση των κανόνων που αναφέρονται στο κεφάλαιο V του παραρτήματος της οδηγίας 91/493/ΕΟΚ και για την τήρηση των απαιτήσεων που είναι ισοδύναμες με εκείνες που περιγράφονται στην εν λόγω οδηγία για την έγκριση των εγκαταστάσεων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ως αρμόδια αρχή στην Ταϊλάνδη η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της οδηγίας 91/493/ΕΟΚ αναγνωρίζεται το υπουργείο γεωργίας και συνεταιρισμών, τμήμα αλιείας, και τμήμα ποιοτικού ελέγχου Ministry of Agriculture, and Cooperatives, Department of Fisheries - Fish Inspection and Quality Control Division.
Άρθρο 2
Τα προϊόντα αλιείας και υδατοκαλλιέργειας καταγωγής Ταϊλάνδης πρέπει να πληρούν τους ακόλουθους όρους:
1. Κάθε αποστολή πρέπει να συνοδεύεται από ένα πρωτότυπο υγειονομικό πιστοποιητικό με αύξοντα αριθμό, συμπληρωμένο δεόντως, με ημερομηνία και υπογραφή, αποτελούμενο από ένα φύλο, το υπόδειγμα του οποίου εμφαίνεται στο παράρτημα Α.
2. Πρέπει να προέρχονται από εγκεκριμένες εγκαταστάσεις που εμφαίνονται στον κατάλογο του παραρτήματος Β.
3. Κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή κονσερβών, πρέπει να φέρουν με ανεξίτηλα γράμματα τη λέξη "Ταϊλάνδη" και τον αριθμό εγκρίσεως της εγκατάστασης.
Άρθρο 3
1. Το πιστοποιητικό που αναφέρεται στο άρθρο 2 σημείο 1 πρέπει να συνταχθεί τουλάχιστον σε μία από τις επίσημες γλώσσες του κράτους μέλους όπου πραγματοποιείται ο έλεγχος.
2. Στο πιστοποιητικό πρέπει να εμφαίνεται το όνομα, η ιδιότητα και την υπογραφή του αντιπροσώπου της αρμόδιας αρχής της Ταϊλάνδης, καθώς και την επίσημη σφραγίδα της εν λόγω αρχής και για τις ενδείξεις που να χρησιμοποιείται διαφορετικό χρώμα από εκείνο των άλλων ενδείξεων που περιλαμβάνονται στο πιστοποιητικό.
Άρθρο 4
Η παρούσα οδηγία εφαρμόζεται από την 1η Αυγούστου 1994.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 19 Μαΐου 1994.

Labels: 0
3
18
6